**Tiszavasvári Város Önkormányzata Képviselő-testületének**

**20/2018.(X.11.) önkormányzati rendelete**

**Tiszavasvári Város Önkormányzata Képviselő-testülete szervezeti és működési szabályzatáról szóló 35/2014.(XI.28.) önkormányzati rendelet módosításáról**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva a - következőket rendeli el:

1.§ (1) Tiszavasvári Város Önkormányzata Képviselő-testülete szervezeti és működési szabályzatáról szóló 35/2014. (XI.28.) önkormányzati rendelet 8.§ (1) bekezdése törlésre kerül.

(2) Tiszavasvári Város Önkormányzata Képviselő-testülete szervezeti és működési szabályzatáról szóló 35/2014. (XI.28.) önkormányzati rendelet 19.§ (1) bekezdés d) pontja törlésre kerül.

(3) Tiszavasvári Város Önkormányzata Képviselő-testülete szervezeti és működési szabályzatáról szóló 35/2014. (XI.28.) önkormányzati rendelet 22.§ (2) bekezdése helyébe az alábbi rendelkezés lép:

„(2) A titkos szavazással kapcsolatos teendőket a 4. mellékletben meghatározott bizottság látja el. Amennyiben a titkos szavazás tárgya magával a szavazást lebonyolító Pénzügyi és Ügyrendi Bizottság elnökével vagy tagjával kapcsolatos, tehát érintett a szavazás tárgyában, akkor ez esetben – külön döntés alapján - 3 tagú ad hoc bizottság hozható létre.

A bizottság elnöke kiosztja a képviselő-testület bélyegzőjével hitelesített szavazólapokat. Szavazni a szavazólapon feltüntetett „igen”, „nem” vagy „tartózkodás” melletti négyzetbe elhelyezett „x” megjelöléssel kell. Szavazás után a szavazólapokat valamennyi képviselő az erre a célra kihelyezett urnába helyezi. A bizottság megszámlálja a szavazatokat, az eredményt a bizottság elnöke ismerteti.”

(4) Tiszavasvári Város Önkormányzata Képviselő-testülete szervezeti és működési szabályzatáról szóló 35/2014. (XI.28.) önkormányzati rendelet 28.§ (1) bekezdés a) pontja helyébe az alábbi rendelkezés lép:

„a)Pénzügyi és Ügyrendi Bizottság 4 fővel…”

(5) Tiszavasvári Város Önkormányzata Képviselő-testülete szervezeti és működési szabályzatáról szóló 35/2014. (XI.28.) önkormányzati rendelet 28.§ (2) bekezdése helyébe az alábbi rendelkezés lép:

„(2) A képviselő-testület indokolt esetben meghatározott feladat ellátására legalább 3 tagból álló ideiglenes bizottságot és munkacsoportot hozhat létre. Az ideiglenes bizottság és munkacsoport megbízatása feladatának elvégzéséig, illetőleg az erről szóló jelentésnek a képviselő-testület által történő elfogadásáig tart.”

(6) Tiszavasvári Város Önkormányzata Képviselő-testülete szervezeti és működési szabályzatáról szóló 35/2014. (XI.28.) önkormányzati rendelet 30.§ (2) bekezdés helyébe az alábbi rendelkezés lép:

30.§ (2) A társadalmi megbízatású alpolgármester hivatali munkarendje legalább heti hét óra, illetve havi huszonnyolc óra munkaidőt jelent.

2.§ Ez a rendelet 2018. október 11-én 08 óra 03 perckor lép hatályba.

**Szőke Zoltán Badics Ildikó**

**polgármester jegyző**

**A rendelet kihirdetve: 2018. október 11. 08 óra 02 perckor**

**Badics Ildikó**

**jegyző**

**Tiszavasvári Város Önkormányzata Képviselő-testülete Szervezeti és Működési Szabályzatáról szóló 35/2014. (XI. 28.) önkormányzati rendelet módosításáról szóló 20/2018. (X.11.) önkormányzati rendelet indokolása**

1. **Általános indokolás**

Tiszavasvári Város Önkormányzata Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében az Alaptörvény 32. cikk (1) bekezdés d) pontjában meghatározott feladatkörében eljárva 35/2014. (XI.28) önkormányzati rendeletével megalkotta szervezeti és működési szabályzatát. Magyarország helyi önkormányzatairól szóló 2011. évi CLXXXIX tv. (továbbiakban: Mötv.) 53.§ -a értelmében a testület működésének részletes szabályait a szervezeti és működési szabályzatról szóló rendeletében határozza meg.

**2. Részletes indokolás**

**1.§-hoz**

A 8.§ (1) bekezdése tartalmazza, hogy a testület évente 11 rendes képviselő-testületi ülést tart. Az Mötv 44.§-a értelmében a testület szükség szerint, de évente legalább 6 rendes ülést tart. Köztudomású, hogy a rendes testületi ülések száma az évi 6 alkalmat eléri, sőt meghaladja, azaz a törvényi előírásnak eleget tesz a testület, így nem indokolt a törvénytől eltérő ülésszám meghatározása.

A 19.§ (1) bekezdés határozza meg a polgármester feladatait a testületi ülés vezetése során. A d) pont értelmében a polgármester beszámol két rendes testületi ülés között végzett tevékenységéről. A beszámolók a jövőben nem szóban az ülésen kerülnek ismertetésre, hanem elektronikus úton kerülnek kiküldésre. Emiatt a 19.§ (1) bekezdés d) pontja törlésre került.

A 22.§ (2) bekezdés első mondata a titkos szavazás lebonyolításával kapcsolatos teendőknél a Pénzügyi és Ügyrendi Bizottságot nevesíti, ennek megfelelő mellékletre történő hivatkozás kerül rögzítésre. Kiegészült a szabályozás, abból a szempontból, hogy amennyiben a titkos szavazás tárgya magával a szavazást lebonyolító Pénzügyi és Ügyrendi Bizottság elnökével vagy tagjával kapcsolatos, tehát érintett a szavazás tárgyában, akkor ez esetben – külön döntés alapján -3 tagú ad hoc bizottság hozható létre. A 28.§ (2) bekezdés szerinti indokolt esetben létrehozott ideiglenes bizottság létszáma legalább 3 fő.

A 28.§ (1) bekezdése tartalmazza a testület állandó bizottságait, illetve azok létszámait. A Pénzügyi és Ügyrendi Bizottság létszámának 5 főről 4 főre történő csökkentése valósult meg.

A 30.§ (2) bekezdésében az illetve szó rövidítve (ill.) szerepelt, a jogalkotási törvény előírásinak megfelelően ez került pontosításra.